પુડુચેરીના ઉપરાજ્યપાલ કિરણ બેદીએ ટ્વીટર એકાઉન્ટ પર 97 વર્ષના એક વૃદ્ધાનો વીડિયો પોસ્ટ કર્યો હતો. તેમણે આ વીડિયો સાથે ટ્વીટમાં લખ્યું હતું કે, 97 વર્ષની ઉંમરે પણ તેમના ઉત્સાહને દાદ આપવી પડે. આ વીડિયોમાં પીએમ મોદીના માતા હીરાબા દિવાળીની ઉજવણી કરતા નજરે પડે છે. કિરણ બેદીનું આ ટ્વીટ અને તેમણે પોસ્ટ કરેલ વીડિયો હાલ સોશિયલ મીડિયા પર ખૂબ વાયરલ થઇ રહ્યાં છે. જો કે, આ વીડિયોમાં જોવા મળતા વૃદ્ધા પીએમ મોદીના માતા હીરાબા નથી. વળી આ વીડિયો પણ દિવાળીનો નથી. આ કારણે કેટલાક લોકોએ ટ્વીટર કિરણ બેદીની હાંસી પણ ઉડાવી હતી.